Cuneiform Tablet TC 2 30
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma na-ni-a-ma ša-da-aḫ-šu a-na-kam aṣ-ba-at-ma <big_gap> IGI en-nam-a-šur DUMU ú-ṣa-ri-a ú ta-ki-il₅-a-šùr DUMU ḫa-na-nim um-ma a-na-ku-ma KÙ.BABBAR ša a-na šu-ku-bi₄-im ḫa-bu-lá-tí-ni ma-lá ṭup-pí-kà qá-tí i-na-a ša-ak-na-at ú ṭup-pá-kà a-šar i-na-a-ma i-ba-ší um-ma ša-da-aḫ-šu-ma IGI ší-bi-ma ša ṭup-pí i-da-na-ni KÙ.BABBAR a-ša-qal-šu-um a-wi-lu-um a pá-ni-a na-dì a-wi-lá-am a-ṣa-ba-at-ma té-er-ti i-lá-kà-kum